আদিল রশিদ
আদিল উসমান রশিদ (জন্ম: ১৭ ফেব্রুয়ারি ১৯৮৮, ব্র্যাডফোর্ড, ওয়েস্ট ইয়র্কশায়ার) একজন ইংরেজ ক্রিকেটার; যিনি মূলত ইয়র্কশায়ারের হয়ে খেলে থাকেন। এর পূর্বে তিনি ইংল্যান্ড অনূর্ধ্ব-১৯ ক্রিকেট দলের হয়ে প্রতিনিধিত্ব করেছেন। ২০০৮ সালের ডিসেম্বরে ভারতের বিপক্ষে টেস্ট সিরিজে দলে অন্তর্ভুক্ত করা হয়। এরপর তিনি ওয়েস্ট ইন্ডিজ সফরের জন্য দলীয় স্কোয়াডের জায়গা হন। বর্তমানে তিনি একজন অল-রাউন্ডার হিসেবে ইংল্যান্ড জাতীয় ক্রিকেট দলের হয়ে ডান-হাতি ব্যাটসম্যান ও লেগ স্পিন বোলার হিসেবে প্রতিনিধিত্ব করছেন। এছাড়াও তিনি প্রথম-শ্রেনীর ক্রিকেটে ৩০০ এর অধিক উইকেট লাভ করার কৃতিত্ব অর্জন করেছেন।